Tasekla taqbaylit treṣṣa iman-is deg tmetti taqbaylit s timawit i yegren irebbi i wayen tettidir tmetti deg lawan-nni, tamacahut yellan d ttawil n ttrebga n yigerdan, tumgisin s wayes i dssefhamen tudert-nsen d ineḍruyen ttidiren yal ass, neɣ inzan d lemɛun s wayes i d-tettili teywalt gar-asen, timseɛṛaq i d-yettilin i wurar s yiswi n unerni n wallaɣ d tḥarci, tamedyazt iwumi gan azal imezwura-nneɣ, aya yella-d s ubrid n timawit kan, yellan d lsas i yettnawal umdan seg yimi ɣer temẓẓuɣt . Tekker-d tsuta i irefden tadwett ad arun ammud-agi n tsekla timawit i d-ǧǧan imezwura, xas ulama aṭas i iruḥen deg-s d agerruj; imi ulac ttawil s wayes ara treṣṣi iman-is.